ALL เคาะปันผล “หุ้น-เงินสด” พร้อมเล็งเพิ่มวงเงินหุ้นกู้เป็น 4 พันลบ.
ALL เคาะปันผล “หุ้น-เงินสด” พร้อมเล็งเพิ่มวงเงินหุ้นกู้เป็น 4 พันลบ.
9 มิ.ย. 2563

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ประกาศจ่ายปันผลจากงวดดำเนินงานวันที่ 1 ม.ค.62 – 31 ธ.ค.62 เป็นหุ้นปันผล อัตรา 3.50 หุ้นเดิมต่อ 1 หุ้นปันผล และเงินสด 0.1000 บาท ต่อหุ้น โดยกำหนดวันที่ไม่ได้รับสิทธิปันผล (XD) วันที่ 13 ส.ค. 63 และกำหนดวันที่จ่ายปันผล 28 ส.ค. 63
พร้อมกันนี้ ที่ประชุมมีมติให้ความเห็นชอบการเพิ่มทุนบริษัทฯ จากเดิมบริษัทฯมีทุนจดทะเบียนอยู่ 560,000,000 บาท เพิ่มเป็น 720,000,000 บาท โดยออกเป็นหุ้นสามัญจำนวน 160,000,000 หุ้น มูลค่าหุ้นที่ตราไว้ หุ้นละ 1 บาท เพื่อไว้รองรับการจ่ายปันผลเป็นหุ้นสามัญ 160,000,000 หุ้น
นอกจากนี้ มีมติให้ความเห็นชอบการขอเพิ่มวงเงินหุ้นกู้จากเดิม 2,000 ล้านบาท เพิ่มเป็น 4,000 ล้านบาท หรือในสกุลเงินอื่นในจำนวนที่เทียบเท่า
โดยเป็นการเสนอขายภายในประเทศ และ/หรือ ต่างประเทศ ให้แก่ผู้ลงทุนทั่วไป และ/หรือ ผู้ลงทุนโดย เฉพาะเจาะจง และ/หรือ ผู้ลงทุนรายใหญ่ และ/หรือ ผู้ลงทุนสถาบันในประเทศ และ/หรือ ผู้ลงทุน สถาบันในต่างประเทศ ซึ่งอาจเสนอขายครั้งเดียวเต็มจำนวนวงเงินหรือเสนอขายเป็นคราวๆ ไป โดยให้กรรมการผู้มีอำนาจลงนามตามหนังสือรับรองของบริษัทเป็นผู้ดำเนินการใด ๆ อันจำเป็น และเกี่ยวเนื่องกับการออกและเสนอขายหุ้นกู้ดังกล่าวเพื่อให้เป็นไปตามที่กฎหมายกำหนด
ซึ่งรวมถึงแต่ไม่จำกัดเพียงการพิจารณากำหนดเงื่อนไขและรายละเอียดอื่น ๆ ของหุ้นกู้ที่จะออกในแต่ละครั้ง เช่น มูลค่าที่ตราไว้ ราคาเสนอขายต่อหน่วย อัตราดอกเบี้ย วิธีการจัดสรร รายละเอียด การเสนอขาย การขออนุญาตจากหน่วยงานก ากับดูแลที่เกี่ยวข้อง และการลงนามในสัญญาและ เอกสารต่าง ๆ ที่เกี่ยวข้อง เป็นต้น